Vârsta medie a pacienţilor diagnosticaţi, până în prezent, în România, cu noul coronavirus este de aproximativ 45 de ani, cel mai mare procent reprezentându-l persoanele cu vârste cuprinse între 19 şi 50 de ani (60%).

Potrivit Grupului de Comunicare Strategică, cei cu vârste cuprinse între 51 şi 69 de ani reprezintă 28% din cazurile de îmbolnăvire, iar cei cu vârstă mai mare sau egală cu 70 de ani - 6%.

De asemenea, 3% sunt minori, 53% - femei, iar 44% - bărbaţi.

Dintre cele 1.029 de persoane confirmate pozitiv la noul coronavirus, până la data de 26 martie, 16 pacienţi (2%) au între 0 şi 9 ani; 24 pacienţi (2%) au între 10 şi 19 ani; 104 de pacienţi (10%) - între 20 şi 29 de ani; 215 de pacienţi (21%) - între 30 şi 39 de ani; 267 de pacienţi (26%) - între 40 şi 49 de ani.

De asemenea, 192 pacienţi (19%) au între 50 şi 59 de ani; 117 de pacienţi (11%) - între 60 şi 69 de ani, 60 pacienţi (6%) - între 70 şi 79 de ani, iar 9 (1%) pacienţi au peste 80 de ani. Date în curs de colectare 25 (2%).